വൈക്കത്ത് കുളം കുഴിക്കുന്നതിനിടെ കണ്ടെത്തിയ അസ്ഥികൂടം നാല്പ്പതുകാരന്റേത് കോട്ടയം : വൈക്കത്ത് കുളം നിര്മ്മിക്കുന്നതിനായി നിലം കുഴിച്ചപ്പോള് പൊങ്ങിവന്ന അസ്ഥികൂടം 40 വയസ്സുള്ള പുരുഷന്റേതെന്ന് റിപ്പോര്ട്ട് അസ്ഥികൂടത്തിന്റെ പഴക്കം നിര്ണയിക്കാനുള്ള പരിശോധന ആരംഭിച്ചു. ഡിഎന്എ പരിശോധനയ്ക്കുള്ള സാംപിളുകളും ശേഖരിച്ചു. കോട്ടയം മെഡിക്കല് കോളജ് ഫൊറന്സിക് വിഭാഗത്തിലാണ് പരിശോധന നടന്നത്. വൈക്കത്തിനടുത്ത് ചെമ്മനത്തുകര കടത്തുകടവിനു സമീപത്തെ വലിയ കുളത്തില്നിന്നാണ് തലയോട്ടിയും അസ്ഥിയും കണ്ടെത്തിയത്. അസ്ഥികൂടം കണ്ടെത്തിയ ഭാഗത്ത് അഞ്ചടിയോളം താഴ്ചയില് നിന്ന് കൂടുതല് മൃതദേഹാവശിഷ്ടങ്ങള് കണ്ടെത്തുകയായിരുന്നു. 20 വര്ഷം മുന്പുവരെ കയര് പിരിക്കാനുള്ള തൊണ്ട് ചീയാന് ഇട്ടിരുന്ന കുളമാണിത്. അതിനിടെ, കഴിഞ്ഞ 10 വര്ഷത്തിനിടെ വൈക്കം മേഖലയില് സമാന പ്രായമുള്ള നാലു പേരെ കാണാതായതായി പൊലീസ് കണ്ടെത്തി. ഇവരെ കേന്ദ്രീകരിച്ചാകും തുടരന്വേഷണം നടക്കുക. തൊട്ടടുത്തുള്ള കരിയാറിന് കുറുകെ കടത്തുണ്ടായിരുന്ന ഈ ഭാഗത്ത് പ്രളയത്തില് വെള്ളം കയറിയിരുന്നു. ആറ്റിലൂടെ ഒഴുകി വന്ന മൃതദേഹം ഇവിടെ തങ്ങി നിന്നതാണോയെന്ന സംശയവും ഉയരുന്നുണ്ട്.